इंस्टाग्राम पर शेयर किया क्रिप्टिक पोस्ट, बोलीं- सही व्यक्ति आपको कभी दर्द नहीं देगा
Ashish Vidyarthi Second Marriage Controversy - वेटरन एक्टर आशीष विद्यार्थी ने हाल ही में फैशन डिजाइनर रुपाली बरुआ से शादी की है। यह एक्टर की दूसरी शादी है। आशीष इससे पहले एक्ट्रेस राजोशी उर्फ पीलू विद्यार्थी से शादी कर चुके हैं
वेटरन एक्टर आशीष विद्यार्थी ने हाल ही में फैशन डिजाइनर रुपाली बरुआ से शादी की है। यह एक्टर की दूसरी शादी है। आशीष इससे पहले एक्ट्रेस राजोशी उर्फ पीलू विद्यार्थी से शादी कर चुके हैं और दोनों का एक बेटा भी है। लेटेस्ट रिपोर्ट्स की मानें तो आशीष और रुपाली ने एक क्लब में कोर्ट मैरिज की जिसमें उनके फैमिली और क्लोज फ्रेंड्स शामिल रहे। अब आशीष की पहली पत्नी पीलू विद्यार्थी ने अपने इंस्टाग्राम हैंडल पर एक अजीबो गरीब पोस्ट शेयर किया है।
शादी के कुछ ही घंटों बाद शेयर की स्टोरी
पीलू ने अपने इंस्टाग्राम अकाउंट पर एक स्टोरी शेयर करते हुए लिखा कि, 'याद रखिए, सही व्यक्ति आपसे कभी यह सवाल ही नहीं करेगा कि आप उनके लिए क्या मायने रखते हैं। वह कभी ऐसा कोई काम भी नहीं करेगा, जिससे आपको दर्द होगा क्योंकि उसे यह बात पता होगी।' एक्ट्रेस ने यह स्टोरी आशीष की शादी की तस्वीर सामने आने के कुछ ही घंटों बाद शेयर की। पीलू, मशहूर एक्ट्रेस शकुंतला बरुआ की बेटी हैं। उनकी और राजेश की शादी को 23 साल हो गए हैं। दोनों का एक बेटा अर्थ विद्यार्थी भी है।
आशीष बोले- मेरे लिए अलग है यह फीलिंग
वहीं दूसरी तरफ 60 की उम्र में दूसरी शादी करने पर आशीष ने कहा, ‘जिंदगी के इस पड़ाव में रुपाली से शादी करना मेरे लिए एक अलग ही फीलिंग है। हमने सुबह कोर्ट मैरिज की और शाम को करीबियों के लिए एक गेट टुगेदर ऑर्गनाइज किया।’ आशीष हिंदी के अलावा मराठी, बंगाली, तमिल, तेलुगु, मलयालम और उड़िया समेत 11 भाषाओं में 300 से ज्यादा फिल्मों में नजर आ चुके हैं। वे हाल ही में रिलीज हुई फिल्म ‘कुत्ते’ में नजर आए थे और उनकी अगली फिल्म ‘खूफिया’ है।